Άρρεν πραγματοποιεί πρωκτολειχία
Γυναίκα πραγματοποιεί πρωκτολειχία
**Πρωκτολειχία** ονομάζεται η στοματική και πρωκτική σεξουαλική πράξη κατά την οποία ένα άτομο ερεθίζει τον πρωκτό του άλλου, χρησιμοποιώντας το στόμα του, συμπεριλαμβανομένου των χειλιών, της γλώσσας ή των δοντιών. Λέγεται και πρωκτο-στοματική ή στοματικο-πρωκτική επαφή. Στην αργκό χρησιμοποιείται η λέξη γλειφοκώλι. Μπορεί να πραγματοποιηθεί από άτομα κάθε σεξουαλικού προσανατολισμού είτε για σεξουαλική απόλαυση είτε σαν μορφή ερωτικού εξευτελισμού.

Πρακτική
--------

Η απόλαυση για το πρόσωπο που πραγματοποιεί την πράξη βασίζεται στην πράξη αυτή καθαυτή. Ο πρωκτός έχει σχετικά ψηλή συγκέντρωση νευρικών απολήξεων και μπορεί να είναι ερωτογόνος ζώνη, έτσι ο δέκτης μπορεί να ερεθίζεται ερωτικά από την πράξη. Ο δέκτης θεωρείται ο παθητικός σύντροφος, ενώ ο δότης είναι ο ενεργητικός. Η πρωκτολειχία μπορεί να πραγματοποιείται σαν προκαταρτικό, να προηγείται του "δακτύλου" ή του πρωκτικού σεξ ή να πραγματοποιείται από μόνη της. Έρευνες έχουν δείξει πως η πρωκτολειχία είναι σπάνια σε σεξουαλικές πράξεις ανάμεσα σε γυναίκες μόνο.

### Τεχνική

Η πρωκτολειχία μπορεί πραγματοποιηθεί με διάφορες τεχνικές που συμπεριλαμβάνουν το φιλί ή το γλείψιμο. Επίσης μπορεί να συμπεριλαμβάνει τη γλώσσα να μετακινείται γύρω από την άκρη του πρωκτού ή εντός αυτού. Η πρωκτολειχία μπορεί να πραγματοποιηθεί με διάφορες σεξουαλικές στάσεις, όπως με τον παθητικό σύντροφο σε "doggy position", σε ιεραποστολική στάση ή σε στάση 69.

Πρωκτολειχία ανάμεσα σε γυναίκες
### Προβλήματα υγείας

Η πρωκτολειχία έχει πιθανούς σεξουαλικούς κινδύνους που προκύπτουν από την στοματική επαφή με ανθρώπινα κόπρανα. Ασθένειες που μπορούν να μεταδοθούν με αυτή την οδό αποτελούν η Σιγκέλωση (βακτηριακή λοίμωξη), ιογενείς λοιμώξεις όπως ηπατίτιδα Α, ηπατίτιδα Β, ηπατίτιδα C, πολιομυελίτιδα, εκδηλώσεις του ιού HPV και του ιού του έρπητα, παρασιτικές λοιμώξεις, όπως και λοιμώξεις από χλαμύδια, γαστρεντερίτιδα, γονόρροια και άλλα σεξουαλικά μεταδιδόμενα νοσήματα 

Η επαφή του στόματος με τα γεννητικά όργανα, μετά την πρωκτολειχία, μπορεί να μεταφέρει το βακτήριο *Escherichia coli* ("*E. coli*") στην ουρήθρα, προκαλώντας ουρολοίμωξη.

Το HIV/AIDS δεν πιστεύεται ότι μεταδίδεται εύκολα με αυτό τον τρόπο.

Η πρωκτολειχία με πολλούς ερωτικούς συντρόφους αυξάνει το ρίσκο που συνδέεται με την συγκεκριμένη πράξη.

### Προφύλαξη

Οι κανόνες ασφαλούς σεξ συμπεριλαμβάνουν τον καλό καθαρισμό της πρωκτικής περιοχής πριν την έναρξη της πρωκτολειχίας, ώστε να μειώσει το ρίσκο μετάδοσης παθογόνων οργανισμών από τα κόπρανα. Ένα κλύσμα μπορεί να μειώσει περισσότερο το ρίσκο μετάδοσης. Το οδοντικό προφυλακτικό μπορεί να χρησιμοποιηθεί για να μειωθεί περισσότερο τον κίνδυνο μετάδοσης και, επίσης η αποφυγή στοματικού έρωτα (στοματικο-γεννητικών οργάνων) μετά την πρωκτολειχία.

Η ύπαρξη πληγών στο στόμα, στα γεννητικά όργανα, στα ούλα, αυξάνουν την πιθανότητα μετάδοσης σεξουαλικού νοσήματος. Το καθάρισμα των δοντιών και η βρώση τσιπς (πατατάκια) προκαλούν μικροτραυματισμούς στο στόμα, και αυξάνουν τον κίνδυνο μετάδοσης.

### Η πρωκτολειχία ως τιμωρία

Η βίαια και εξαναγκασμένη πρωκτολειχία έχει υπάρξει σαν τρόπος εξευτελισμού και τιμωρίας, συνήθως ανάμεσα σε φυλακισμένους. Η συγκεκριμένη πρακτική περιγράφεται στο βιβλίο "30 χρόνια πόλεμος" από τον Γκρίμελσχαουζεν.

Παραπομπές
----------

1. ↑  Newman, Felice (2004). *The Whole Lesbian Sex Book: A Passionate Guide for All of Us*. Cleis Press Inc. σελ. 174. ISBN 978-1-57344-199-5.
2. ↑  Taormino, Tristan (2006). *The Ultimate Guide to Anal Sex for Women*. Cleis Press Inc. σελ. 92. ISBN 978-1-57344-221-3.
3. ↑  Jonathan Zenilman· Mohsen Shahmanesh (2011). *Sexually Transmitted Infections: Diagnosis, Management, and Treatment*. Jones & Bartlett Publishers. σελίδες 329–330. ISBN 0495812943. Ανακτήθηκε στις 14 Μαΐου 2014.
4. ↑  «Lesbians' Sexual Activities and Efforts to Reduce Risks for Sexually Transmitted Diseases». *J Gay Lesbian Med Assoc.* **4** (2): 41–8. Jun 2000. doi:10.1023/A:1009513623365.
5. ↑  Adam Cowell. «Rimming - GayLifeUK». *gaylifeuk.com*. Αρχειοθετήθηκε από το πρωτότυπο στις 29 Μαΐου 2014. Ανακτήθηκε στις 29 Σεπτεμβρίου 2017.
6. ↑  Morin, J. (1998). Anal pleasure and Health. Oakland, CA: Down there press.
7. ↑  LGBT Foundation. «Lymphogranuloma Venereum - LGBT Foundation». *lgbt.foundation*. Αρχειοθετήθηκε από το πρωτότυπο στις 26 Ιουνίου 2015. Ανακτήθηκε στις 29 Σεπτεμβρίου 2017.
8. ↑   *Is Oral Sex Safe?*. University Health Center at the University of Georgia. Αρχειοθετήθηκε από το πρωτότυπο στις 10 October 2007.. Ανακτήθηκε στις 2007-10-12  (from internet archive)
9. ↑   *What's Rimming?*. Columbia University's internet health service. Αρχειοθετήθηκε από το πρωτότυπο στις 14 July 2016.. Ανακτήθηκε στις 2007-10-12
10. ↑  Castleman, Michael (27 Απριλίου 2010). «Rimming: The curious couple's guide to oral-anal play». *Psychology Today*. Ανακτήθηκε στις 23 Νοεμβρίου 2012.
11. ↑  *Simplicissimus, The German Adventurer*, trans. John C. Osborne, Newfound Press, 2008. (ISBN 978-0-9797292-5-6)